bluuebunny/crossref_metadata_2025 huggingface dataset:
Ορολογικοί μη επεμβατικοί δείκτες ίνωσης στη μη αλκοολική στεατοηπατίτιδα
Authors: Λυδατάκη Ελένη
Published: September 2021

Σκοπός: Η μη αλκοολική λιπώδης νόσος του ήπατος (nonalcoholicfattyliverdisease – NAFLD) είναι μια οντότητα με ευρύ φάσμα ιστοπαθολογικών, κλινικών και απεικονιστικών ευρημάτων. Τα παθολογοανατομικά ευρήματα κυμαίνονται από την απλή στεάτωση στην νεκρωτική φλεγμονώδη μορφή με ίνωση που ορίζεται ως μη αλκοολική στεατοηπατίτιδα (nonalcoholicsteatohepatitis – NASH). Είναι σημαντικό να αναγνωρίζουμε την ύπαρξη ίνωσης σε ασθενείς με NASH, διότι μπορεί δυνητικά να σχετίζεται με ανάπτυξη κίρρωσης του ήπατος. Η μοναδική σίγουρη μέθοδος διαγνώσεως της ίνωσης είναι η βιοψία ήπατος, η οποία όμως είναι μια επεμβατική εξέταση με κίνδυνο επιπλοκών. Η μελέτη αυτή έχει σκοπό να συμβάλλει στην αναγνώριση μη επεμβατικών δεικτών ίνωσης του ήπατος και άρα μείωσης της ανάγκης για διενέργεια βιοψίας ήπατος.Υλικό – ασθενείς: 50 ασθενείς με ιστολογική επιβεβαίωση της NASH περιελήφθησαν στη μελέτη. Όλοι οι ασθενείς είχαν αυξημένα επίπεδα AST και ALT, με AST>ALT καθώς και γGT. Στο υπέρηχο ήπατος υπήρχαν ευρήματα χαρακτηριστικά στεατώσεως. Όλοι οι ασθενείς είχαν τουλάχιστον μια από τις καταστάσεις που χαρακτηρίζουν το μεταβολικό σύνδρομο. Ασθενείς με παρουσία άλλης παθολογίας από το ήπαρ εξαιρέθηκαν από τη μελέτη. Την ημέρα λήψης της βιοψίας ήπατος, διενεργήθηκε και αιμοληψία για τη μέτρηση του υαλουρονικού οξέως, της λαμινίνης και της λεπτίνης ορού. Τα φυσιολογικά επίπεδα αυτών των παραμέτρων υπολογίσθηκαν από την εξέταση αίματος 100 υγιών εθελοντών.Αποτελέσματα: οι ασθενείς διακρίθηκαν σε δύο ομάδες ανάλογα με τα ιστολογικά ευρήματα. Η πρώτη ομάδα περιελάμβανε 23 ασθενείς με NASH και ίνωση και η δεύτερη ομάδα 27 ασθενείς με NASH αλλά χωρίς ίνωση. Η μέση τιμή του υαλουρονικού οξέως στην πρώτη ομάδα ήταν 332,65 ± 223,28 ng/ml και στη δεύτερη 55,07 ± 57,93 ng/ml (p<0.0001). Η λαμινίνη ήταν 482,26 ± 395,90 ng/ml και 270,07 ± 57,04 ng/ml, αντίστοιχα (p<0.0001). Τέλος η λεπτίνη ήταν 23.66 ± 8,46 ng/ml και 26,13 ± 7,63 ng/ml, αντίστοιχα (p=NS). Το στάδιο ίνωσης (stage) στους 23 ασθενείς της πρώτης ομάδος σχετίστηκε μόνο με τα επίπεδα υαλουρονικού οξέως (stage 1: 167,20 ± 20,55, stage 2: 230,42 ± 55,40, stage 3: 287,33 ± 68,50 και stage 4: 695,60 ± 207,51 [p<0,001]).Συμπέρασμα: η μέτρηση του υαλουρονικού οξέως θα μπορούσε να λειτουργήσει ως δείκτης ίνωσης και του σταδίου αυτής σε ασθενείς με NASH. Η λαμινίνη θα μπορούσε να χρησιμεύει επίσης για τη διάγνωση της παρουσίας ή όχι ίνωσης, αλλά δεν σχετίσθηκε με το στάδιο αυτής. Περισσότερες μελέτες καθώς και επανεκτίμηση ασθενών σε βάθος χρόνου θα μας βοηθούσαν να αναγνωρίσουμε την αξία αυτών των δεικτών στην πρόγνωση των ασθενών με λιπώδη νόσο του ήπατος και τη χρήση τους σαν δείκτες παρακολούθησης μετά από θεραπεία.
Γενετικά και κλινικά χαρακτηριστικά σε ασθενείς με κερατόκωνο στον ελληνικό πληθυσμό
Authors: Κοκολάκης Νικόλαος
Published: September 2021

Εισαγωγή: Ένας αριθμός μεταλλάξεων έχει αναφερθεί ότι σχετίζονται με τον κερατόκωνο, ωστόσο τα αποτελέσματα από διάφορες μελέτες είναι αμφιλεγόμενα. Με βάση τη βιβλιογραφία, δεν υπάρχουν δεδομένα σχετικά με τις συχνότητες των πολυμορφισμών σε περιπτώσεις κερατόκωνου στον ελληνικό πληθυσμό. Σκοπός της μελέτης ήταν ο προσδιορισμός της πιθανής εμπλοκής των πολυμορφισμών D326Y (στο γονίδιο COL4A3), M1327V και F1644F (στο γονίδιο COL4A4), D144E, H244R, R166W, G160D (στο γονίδιο VSX1) και του intronic 7-base deletion (c.169+50delTAAACAG, στο γονίδιο SOD1), στην ανάπτυξη κερατόκωνου σε δείγμα ατόμων ελληνικής εθνικότητας. Υλικό και Μέθοδος: Στη μελέτη συμμετείχαν 45 ασθενείς με κερατόκωνο και 78 υγιή άτομα ως δείγμα ελέγχου. Η διάγνωση του κερατόκωνου βασίστηκε στην κλινική εξέταση και επιβεβαιώθηκε με τη βιντεοκερατογραφία. Το σκέλος της έρευνας που αφορά τα δύο πρώτα γονίδια (COL4A3 και COL4A4) περιλαμβάνει 45 κερατοκωνικούς ασθενείς. Τα άλλα δύο γονίδια (VSX1 και SOD1) μελετήθηκαν στους πρώτους 33 κατά σειρά προσέλευσης ασθενείς από το σύνολο των 45. Η ομάδα των 78 υγιών ατόμων υποβλήθηκε σε έλεγχο των μεταλλάξεων και στα τέσσερα γονίδια. To DNA απομoνώθηκε και ενισχύθηκε με PCR και ελέγχθηκε είτε μέσω άμεσου προσδιορισμού της νουκλεοτιδικής αλληλουχίας (“direct sequencing”), είτε μέσω της μεθόδου RFLP. Αποτελέσματα: Στους πολυμορφισμούς των γονιδίων COL4A3 και COL4A4, η συχνότητα των γονοτύπων δε βρέθηκε να συνδέεται σημαντικά με τον κίνδυνο ανάπτυξης κερατόκωνου. Παρόλα αυτά, οι γονότυποι M1327V AA και F1644F TT βρέθηκαν σε σημαντικά μεγαλύτερη συχνότητα στα υγιή άτομα. Όσον αφορά το γονίδιο VSX1, δεν παρατηρήθηκαν πολυμορφισμοί. Ως προς τον πολυμορφισμό intronic 7-base deletion του γονιδίου SOD1, οι ετεροζυγώτες φορείς παρουσιάζονται με σημαντικά μεγαλύτερη συχνότητα στις περιπτώσεις κερατόκωνου σε σύγκριση με την ομάδα ελέγχου. Συμπεράσματα: Σύμφωνα με τα αποτελέσματα της μελέτης μας, μπορούμε να υποθέσουμε ότι οι μεταλλάξεις στα γονίδια COL4A3 και COL4A4 δε φαίνεται να εμπλέκονται στον κίνδυνο ανάπτυξης κερατόκωνου στον ελληνικό πληθυσμό. Παρόλα αυτά, οι γονότυποι M1327V AA και F1644F TT φαίνεται να έχουν έναν προστατευτικό ρόλο στην ανάπτυξη κερατόκωνου στον ελληνικό πληθυσμό. Δεν μπορούμε να επιβεβαιώσουμε τη συσχέτιση, που έχει έως τώρα αναφερθεί, μεταξύ του πολυμορφισμού στο γονίδιο VSX1 και της πάθησης. Τέλος, τα αποτελέσματά μας, υποδηλώνουν έναν πιθανό αιτιολογικό ρόλο του γονιδίου SOD1 στην παθογένεια του κερατόκωνου.
The impact of political system & corruption on the fiscal balance of Greece
Authors: Παλαιός Παναγιώτης
Published: September 2021

Ο σκοπός της διατριβής είναι να επεκτείνει την οικονομική έρευνα στο πεδίο της δημοσιονομικής διακυβέρνησης και ειδικότερα στα πολιτικά μοντέλα για το δημοσιονομικό ισοζύγιο. Το κύριο ερευνητικό μας ενδιαφέρον βρίσκεται στην διερεύνηση της σχέσης ανάμεσα στο δημοσιονομικό ισοζύγιο, την διαφθορά και το πολιτικό-θεσμικό πλαίσιο στην Ελλάδα, την περίοδο 1980-2012. Εξετάζουμε επίσης την πιθανότητα εντοπισμού της διαφθοράς, τόσο σε μακροχρόνιο όσο και σε βραχυχρόνιο ορίζοντα, τα δυνητικά δημοσιονομικά οφέλη από την καταπολέμηση της, την μερική και ολική αποτελεσματικότητα των δαπανών στην καταπολέμηση της διαφθοράς, την επίπτωση τους στο ΑΕΠ και το τυχόν αποτέλεσμα εκτοπισμού του ιδιωτικού από το δημόσιο τομέα. Παράλληλα διερευνούμε την επίδραση της διαφθοράς και του πολιτικού και θεσμικού πλαισίου στους τομείς της χρηματοδότησης και της λειτουργίας των ελεγκτικών μηχανισμών, με την χρήση ενός νεοκλασικού μοντέλου λήψης κυβερνητικών αποφάσεων. Η διατριβή αποτελείται από τα ακόλουθα 8 κεφάλαια:•Στο κεφάλαιο 1 γίνεται παρουσίαση της βιβλιογραφίας γύρω από τους πολιτικούς και θεσμικούς προσδιοριστικούς παράγοντες των δημοσιονομικών ελλειμμάτων.•Στο κεφάλαιο 2 γίνεται παρουσίαση της βιβλιογραφίας σχετικά με την διαφθορά.•Στο κεφάλαιο 3 αναπτύσσουμε ένα υπόδειγμα για την μελέτη της αλληλεπίδρασης μεταξύ διαφθοράς, πολιτικών-θεσμικών παραγόντων (γραφειοκρατία, πολιτική σταθερότητα, κοινωνικοοικονομική κατάσταση, παραοικονομία) και δημοσιονομικού ισοζυγίου.•Στο κεφάλαιο 4 πραγματοποιείται οικονομετρική ανάλυση της επίδρασης της διαφθοράς στο δημοσιονομικό ισοζύγιο, τόσο σε βραχυχρόνιο όσο και σε μακροχρόνιο ορίζοντα, και διερεύνηση του δυνητικού δημοσιονομικού οφέλους από την καταπολέμηση της διαφθοράς.•Στο κεφάλαιο 5 επικεντρώνουμε την ανάλυση μας στην επίδραση, που ασκεί το πολιτικό-θεσμικό πλαίσιο, στους ελεγκτικούς μηχανισμούς του κράτους αλλά και τις σχέσεις αιτιότητας μεταξύ θεσμικών και πολιτικών μεταβλητών. •Στο κεφάλαιο 6 εξετάζουμε την επίδραση, που έχουν οι δαπάνες για την καταπολέμηση της διαφθοράς, σε κρίσιμα μεγέθη της οικονομίας. Ειδικότερα, εξετάζεται η επίδραση τους στο φαινόμενο του εκτοπισμού των ιδιωτικών από τις δημόσιες επενδύσεις, η επίπτωση τους στο ΑΕΠ και η συνολική και μερική τους αποδοτικότητα.•Στο κεφάλαιο 7 επικεντρώνουμε την προσοχή μας στον μηχανισμό λήψης κυβερνητικών αποφάσεων σε θέματα καταπολέμησης της διαφθοράς και στους προσδιοριστικούς της παράγοντες.•Στο κεφάλαιο 8, συνοψίζονται τα συμπεράσματα της διατριβής και καταγράφονται προτάσεις οικονομικής πολιτικής.
Σπλαχνική παχυσαρκία μετρούμενη με αξονική τομογραφία και υπερηχογραφία
Authors: Μπαρούτση Κυριακή
Published: September 2021

ΣΤΟΧΟΣ: Στη παρούσα μελέτη ερευνήσαμε αν ο σπλαχνικός λιπώδης ιστός, ο οποίος μετρήθηκε υπερηχογραφικά και με CT, υπερέχει από την WC στη πρόγνωση της υποκλινικής καρωτιδικής αθηροσκλήρωσης. ΜΕΘΟΔΟΛΟΓΙΑ: Εξετάσαμε 100 άτομα, άντρες και γυναίκες, χωρίς ιστορικό καρδιαγγειακής νόσου ή σακχαρώδους διαβήτη. Το σπλαχνικό λίπος μετρήθηκε υπερηχογραφικά και με CT και το πάχος του CCA-ΙΜΤ με B-mode υπερηχογραφία. ΑΠΟΤΕΛΕΣΜΑΤΑ: Τόσο το σπλαχνικό λίπος όσο και η WC συσχετίστηκαν θετικά με τον ΔΜΣ, τα τριγλυκερίδια, το ουρικό οξύ, τη συστολική/διαστολική ΑΠ, την υψηλής ευαισθησίας CRP και αντιστρόφως ανάλογα με την HDL χοληστερόλη.Ωστόσο, μόνο το σπλαχνικό λίπος παρουσίασε σημαντική συσχέτιση με το CCA-IMT (r=0.309, p=0.002). Η πολυπαραγοντική ανάλυση λογιστικής παλινδρόμησης έδειξε ότι ο σπλαχνικός λιπώδης ιστός, αλλά όχι η WC, ήταν ανεξάρτητος προγνωστικός δείκτης καρωτιδικών πλακών μετά την προσαρμογή για παράγοντες καρδιαγγειακού κινδύνου [odds ratio (OR):1.017; 95% confidence interval (CI):1.003-1.031; p=0.017] και η συσχέτιση αυτή συνεχίστηκε και μετά από πρόσθετη προσαρμογή για τη WC (OR:1.024; 95% CI:1.003-1.031; p=0.027).ΣΥΜΠΕΡΑΣΜΑΤΑ:Τα στοιχεία μας δείχνουν ότι, για την εκτίμηση της αθηρωματικής επιβάρυνσης σε υγιή άτομα, η μέτρηση του σπλαχνικού λιπώδους ιστού με απλή υπερηχογραφική μέθοδο είναι ανώτερη μέθοδος από τη μέτρηση της WC.
Μελέτη της φαρμακοκινητικής της κολιμυκίνης και μελέτη της φαρμακοκινητικής μετά από χορήγηση δόσης φόρτισης στους ασθενείς της μονάδας εντατικής θεραπείας (Μ.Ε.Θ)
Authors: Καραΐσκος Ηλίας
Published: September 2021

Η εμφάνιση πολυανθεκτικών Gram αρνητικών μικροοργανισμών στο νοσοκομειακό περιβάλλον και συγχρόνως η απουσία από τον ορίζοντα νέων αντιμικροβιακών ουσιών οδήγησε στην αναβίωση της κολιστίνης. Η κολιστίνη,χορηγείται με τη μορφή προφαρμάκου, της σουλφομεθυλικής κολιστίνης (CMS) που υδρολύεται στη δραστική κολιστίνη. Τα μέχρι τώρα φαρμακοκινητικά δεδομένα και η σωστή δοσολογία του φαρμάκου είναι ελλειπή, διότι βασίζονται σε μικροβιολογικές μεθόδους που είναι αναξιόπιστες. Στην παρούσα εργασία μελετήθηκε η φαρμακοκινητική της CMS και κολιστίνης σε 18 βαρέως πάσχοντες ασθενείς με Gramαρνητικές λοιμώξεις στη δοσολογία των 3 εκατομμύριων IU ανά 8 ώρες. Δείγματα φλεβικού αίματος συλλέχθηκαν πριν τη πρώτη και τέταρτη δόση και ο προσδιορισμός των συγκεντρώσεων πραγματοποιήθηκε με υγρή χρωματογραφία υψηλής ακρίβειας με φασματομετρία μάζας και η πληθυσμιακή φαρμακοκινητική ανάλυση με το πρόγραμμα NONMEM. Ο χρόνος ημισείας ζωής υπολογίσθηκε στις 14.4 ώρες και οι μέγιστες συγκεντρώσεις κολιστίνης στο πλάσμα ήταν 0.60 mg/L και 2.3 mg/L μετά τη πρώτη δόση και στη σταθερή κατάσταση αντίστοιχα. Φαίνεται, επομένως, ότι οι συγκεντρώσεις του φαρμάκου είναι υποθεραπευτικές κατά τις πρώτες ώρες, και απαιτείται σημαντικός χρόνος (περίπου 48 ώρες) για τη επίτευξη θεραπευτικών επιπέδων. Με βάση τα δεδομένα αυτά μελετήθηκε στη συνέχεια η τροποποίηση της δοσολογίας με τη χορήγηση δόσης φόρτισης 6 εκατομμυρίων ΙU CMS και δόση συντήρησης 3 εκατομμύρια IU ανά 8 ώρες. Πραγματοποιήθηκε φαρμακοκινητική μελέτη σε 10 βαρέως πάσχοντες ασθενείς και διαπιστώθηκαν συγκεντρώσεις κολιστίνης 1.34 mg/L μετά την πρώτη δόση. Ακολούθως, πραγματοποιήθηκε φαρμακοκινητική ανάλυση της CMS και κολιστίνης σε 19 βαρέως πάσχοντες ασθενείς με τη χορήγηση δόση φόρτισης 9 εκατομμυρίων IU και δόση συντήρησης 4.5 εκατομμύρια IU ανά 12 ώρες. Οι συγκεντρώσεις κολιστίνης ευρέθησαν 2.5 mg/L κατά τη πρώτη δόση, δηλαδή υψηλότερες από τα επίπεδα MIC των εντεροβακτηριακών και A.baumannii (2 mg/L). Συμπερασματικά, προτείνεται η τροποποίηση του δοσολογικού σχήματος της κολιστίνης και συνιστάται η χορήγηση δόση φόρτισης 6 – 9 εκατομμύρια IU και αύξηση των μεσοδιαστημάτων χορήγησης, με δόση συντήρησης 4.5 εκατομμύρια IU ανά 12ώρες.
Μελέτη της επίδρασης τεχνητών νανοσωματιδίων αργύρου στη διαπερατότητα του υπεζωκότα προβάτου
Authors: Αρσενοπούλου Ζωή
Published: September 2021

Η εκτεταμένη χρήση των τεχνητών νανοσωματιδίων έχει συσχετιστεί με παθολογικές καταστάσεις του υπεζωκότα. Κλινικά δεδομένα έχουν ενοχοποιήσει τα νανοσωματίδια για την ανάπτυξη υπεζωκοτικών συλλογών ενώ μελέτες σε ζώα έχουν δείξει ότι τα νανοσωματίδια μπορούν να δημιουργήσουν φλεγμονή, ίνωση και κακοήθεις νεοπλασίες του υπεζωκότα. Τα νανοσωματίδια αργύρου που χρησιμοποιήθηκαν στην παρούσα διατριβή, έχουν πολλές εφαρμογές σε καταναλωτικά προϊόντα και ιατρικές συσκευές, λόγω των αντιμικροβιακών ιδιοτήτων τους, αυξάνοντας τις πιθανότητες έκθεσης σε αυτά. Σκοπός της παρούσας μελέτης ήταν η διερεύνηση των επιδράσεων τεχνητών νανοσωματιδίων αργύρου στον υπεζωκότα. Πιο συγκεκριμένα, μελετήθηκαν οι επιδράσεις αυτών των νανοσωματιδίων στη διαπερατότητα του υπεζωκότα προβάτου και των μεσοθηλιακών κυττάρων του υπεζωκότα. Επίσης, εξετάστηκε η πιθανή τοξική δράση των νανοσωματιδίων στα μεσοθηλιακά κύτταρα καθώς και οι επιδράσεις τους σε ορισμένες κυτταρικές λειτουργίες των μεσοθηλιακών κυττάρων, όπως η προσκόλληση, ο πολλαπλασιασμός και η μετανάστευση. Τα αποτελέσματα αυτής της μελέτης έδειξαν ότι τα νανοσωματίδια αργύρου αύξησαν την διαπερατότητα του υπεζωκότα προβάτου σε πειράματα ex vivo μετά από έκθεση σε νανοσωματίδια για 30 λεπτά. Αντίθετα, μεγαλύτερη έκθεση της τάξης των 24 ωρών σε in vivo πειράματα οδήγησε σε μείωση της διαπερατότητας των μεσοθηλιακών κυτταρικών μονοστιβάδων. Τα ευρήματα της παρούσας διατριβής έδειξαν επίσης ότι τα νανοσωματίδια αργύρου είχαν χαμηλά επίπεδα κυτταροτοξικότητας και προξένησαν μεταβολές στις κυτταρικές λειτουργίες, που εξαρτώνται από το μέγεθος των νανοσωματιδίων και τη συγκέντρωσή τους. Τα νανοσωματίδια αργύρου αύξησαν την προσκόλληση και τον πολλαπλασιασμό των πρωτογενών μεσοθηλιακών κυττάρων υπεζωκότα προβάτου με πιο έντονες επιδράσεις και από τα δύο μεγέθη στη χαμηλή συγκέντρωση των νανοσωματιδίων. Σε αντίθεση με τα πρωτογενή κύτταρα, στην ανθρώπινη μεσοθηλιακή κυτταρική σειρά που μελετήθηκε, τα νανοσωματίδια αργύρου αύξησαν την προσκόλληση στο υπόστρωμα φιμπρονεκτίνης με μεγαλύτερες επιδράσεις και από τα δύο μεγέθη νανοσωματιδίων στην υψηλή συγκέντρωση. Στην κυτταρική μετανάστευση ωστόσο, αλλαγές σημειώθηκαν στα ανθρώπινα μεσοθηλιακά κύτταρα μόνο μετά την έκθεση σε νανοσωματίδια αργύρου υψηλής συγκέντρωσης και μεγέθους 20 nm για 8 ώρες. Τέλος, οι αναστολείς της ενδοκυττάρωσης προκάλεσαν σημαντικές μεταβολές στην προσκόλληση και μετανάστευση των ανθρώπινων μεσοθηλιακών κυττάρων υπεζωκότα υπό την επίδραση νανοσωματιδίων αργύρου με αποτέλεσμα οι μηχανισμοί ενδοκυττάρωσης μέσω κλαθρίνης και μέσω μικροσπηλαίων να διαδραματίζουν σημαντικό ρόλο στην πρόσληψη των νανοσωματιδίων από τα ανθρώπινα μεσοθηλιακά κύτταρα υπεζωκότα.
Multiagent demand-side management for real-world energy cooperatives
Authors: Ακασιάδης Χαρίλαος
Published: September 2021

Η εξισορρόπηση της ζήτησης και της παραγωγής ενέργειας στα σύγχρονα έξυπνα δίκτυα με αυξημένη διείσδυση των ανανεώσιμων πηγών ενέργειας είναι ένα μεγάλο πρόβλημα, για τη λύση του οποίου απαιτούνται περίπλοκοι μηχανισμοί για την αποτελεσματική διαχείριση της ζήτησης ενέργειας (DSM). Σε αυτή τη διατριβή, προτείνουμε μηχανισμούς για το σχηματισμό συνεταιρισμών ευφυών πρακτόρων που προσφέρουν υπηρεσίες DSM μεγάλης κλίμακας, και παρουσιάζουμε ένα ολοκληρωμένο πλαίσιο λειτουργίας. Τα σχήματα λαμβάνουν υπόψη τα ατομικά κόστη μετατόπισης κατανάλωσης και ανταμείβουν τους συνεισφέροντες ανάλογα με την αποδοτικότητα τους. Επίσης, για να επιτρέψουμε τον αποκεντρωμένο συντονισμό των συνεταιρισμών καταναλωτών-παραγωγών ενέργειας,συνδυάζουμε έναν αυστηρά αρμόζοντα κανόνα βαθμολόγησης με ένα κρυπτονόμισμα βασισμένο σε “αλυσίδα από μπλοκ” (blockchain). Επιπλέον, προτείνουμε αλγόριθμο για φόρτιση και αποφόρτιση ηλεκτρικών οχημάτων που προωθεί επιχειρηματικά μοντέλα που κάνουν χρήση της δυνατότητας των ηλ. οχημάτων να αποθηκεύουν ενέργεια. Συμπληρωματικά, για να αξιολογήσουμε την αβεβαιότητα των συμμετεχόντων, και να προβλέψουμε σωστά τη μελλοντική τους συμπεριφορά, υιοθετούμε τεχνικές μηχανικής μάθησης. Τέλος, παρέχουμε μεθοδολογία για την παροχή υπηρεσιών διαχείρισης ζήτησης (DSM) μεγάλης κλίμακας βασισμένη σε αρχιτεκτονική διαδικτύου των πραγμάτων (IoT). Τα αποτελέσματα από τις προσομοιώσεις που χρησιμοποιούν δεδομένα από τον πραγματικό κόσμο, δείχνουν ότι η χρήση των προτεινόμενων μεθόδων σε συνθήκες μεγάλης κλίμακας μπορεί να ωφελήσει σημαντικά τους τελικούς χρήστες, το δίκτυο, και το περιβάλλον.
Πολιτική και ισότητα
Authors: Αζίζογλου Ισμαήλ-Ροζντά
Published: September 2021

Η διατριβή επικεντρώνεται στην πολιτική σκέψη του Ζαν-Ζακ Ρουσσώ και βασίζεται κυρίως στα πολιτικά του έργα στο πλαίσιο συγκρότησης ιδεών όπως ελευθερία, ισότητα, δικαιοσύνη και πολιτεία. Η εννοιολογική ανάλυση των σκέψεών του σε αντιδιαστολή με τις κλασικές θεωρίες του κοινωνικού συμβολαίου και αυτές της νεώτερης παράδοσης του φυσικού δικαίου, περιλαμβάνει την θεμελιώδη επιχειρηματολογία αυτής της διατριβής. Ο Ρουσσώ υποστηρίζει με επιχειρήματα ότι η κατάσταση της φύσης είναι ουδέτερη ωστόσο η άλογη μετάβαση έχει συμβάλει στην ανισότητα, συνεπώς οι άνθρωποι έχουν γίνει εγωιστές και διεφθαρμένοι. Σύμφωνα με την σκέψη του Ρουσσώ η επιστροφή στην ουδέτερη φύση δεν είναι εφικτή, επίσης η παραμονή στην αρνητική κοινωνία δεν είναι επιθυμητή, υπάρχει έτσι μόνο μια λύση για την θετική κατάσταση της πολιτείας: Μια δεύτερη μετάβαση από την αρνητικότητα (κοινωνία) προς την θετικότητα (πολιτεία). Αυτή πάντως είναι η πρότασή μου για την ερμηνεία του ρουσσωικού πολιτικού έργου. Φύση, κοινωνία και πολιτεία αποτελούν τις τρεις καταστάσεις που απαντούν στα έργα του. Η πρώτη δεν είναι ηθική αλλά ηθικά ουδέτερη. Η δεύτερη βασίζεται στην πολυτέλεια, την διαφθορά, τις εγωκεντρικές εννοιολογικές συλλήψεις και την ατομική ιδιοκτησία. Μόνο η τρίτη κατάσταση συμφωνεί με την ηθική και πολιτική ελευθερία που εγγυάται την κυριαρχία των ελεύθερων και ίσων πολιτών.Αυτή η διατριβή έχει δύο μέρη, το ένα για τις θεωρητικές σκέψεις και το άλλο για τις πρακτικές προτάσεις. Το πρώτο μέρος της διατριβής εξετάζει την μεταβασιολογία στις θεωρητικές προϋποθέσεις της, και στα δύο κεφάλαια αντίστοιχα. Το δεύτερο μέρος περιλαμβάνει σκέψεις περί οργάνωσης σε τρία κεφάλαια. Στο κεφάλαιο για την πολιτική οργάνωση αναλύονται αρχές, δομές και θεσμοί. Ύστερα εξετάζεται η οικονομική οργάνωση. Στο τελευταίο κεφάλαιο, θα παρατηρούσε εύκολα κανείς την εφαρμογή της κανονιστικότητας ως συνταγματικής οργάνωσης στα ύστερα πολιτικά έργα. Στο τέλος της διατριβής, στον επίλογο, παρουσιάζεται η υπόθεση ως ερμηνευτικό σχήμα περί μεταβάσεων.
Η επίπτωση των λοιμώξεων από άτυπα παθογόνα (chlamydophila pneumoniae, mycoplasma pneumoniae , legionella pneumophila) και των βακτηριακών λοιμώξεων στην παρόξυνση της χρόνιας αποφρακτικής πνευμονοπάθειας και η συσχέτιση τους με την πνευμονική λειτουργία, τους δείκτες φλεγμονής και την έκβαση της παρόξυνσης
Authors: Νάκου Αλεξάνδρα
Published: September 2021

Στην παρούσα μελέτη ερευνάται α) η συχνότητα των άτυπων και τυπικών παθογόνων στις παροξύνσεις της χρόνιας αποφρακτικής πνευμονοπάθειας, χρησιμοποιώντας τις τρεις μεθόδους ανίχνευσης: ορολογική , PCR και καλλιέργεια β) η συμμετοχή τους στη συστηματική φλεγμονή και το λειτουργικό έλεγχο, γ) ποιές παράμετροι μπορούν να προβλέψουν την παρουσία δυνητικά παθογόνου μικροοργανισμού στα πτύελα .Έγινε καταγραφή και στατιστική ανάλυση των δεδομένων των ασθενών (ηλικία, κάπνισμα, λειτουργικός έλεγχος της αναπνοής, διάρκεια νοσηλείας,)Η συμβατική καλλιέργεια πτυέλων είχε θετικό αποτέλεσμα για έναν τουλάχιστον μικροοργανισμό σε 52 ασθενείς. Το πιο συχνά κοινά βακτήρια ήταν Haemophilus influenzae (23.9% -22 ασθενείς , σε 17 περιπτώσεις ως μοναδικό παθογόνο και σε 6 περιπτώσεις σε συνδυασμό με άλλα και η Pseudomonas aeruginosa 14.1%, 13 ασθενείς , - σε 10 περιπτώσεις ως μόνο παθογόνο και σε 3 περιπτώσεις σε συνδυασμό με άλλα).Η PCR για άτυπα ήταν θετική σε 8 ασθενείς (5 για M. pneumoniae και 3 για C. pneumonia),6 από τους οποίους είχαν θετική τη συμβατική καλλιέργεια για ακόμη ένα βακτηριακό παθογόνο. Αυτοί οι 8 ασθενείς δεν είχαν καμία στατιστικά σημαντική διαφορά όσον αφορά τον πυρετό, τα ουδετερόφιλα, ταχύτητα καθίζησης ερυθροκυττάρων, c αντιδρώσα πρωτείνη , μεταβροχγοδιασταλτικό FEV1, λόγο FEV1/FVC%, διάρκεια νοσηλείας ή την τελική έκβαση ,όταν έγινε σύγκριση με τους ασθενείς στους οποίους απομονώθηκαν μόνο τυπικά βακτήρια.Λοίμωξη η οποία οφειλόταν σε Chlamydophila pneumoniae ή Mycoplasma pneumoniae (και με τις 2 μεθόδους PCR και ορολογικά) έχει διαγνωστεί σε 4 και 2 ασθενείς αντίστοιχα, σε 2 όμως από τους ασθενείς με C. pneumoniae η PCR ήταν αρνητική. Επιπρόσθετα, με την PCR ανιχνεύθηκαν άτυπα σε 4 επιπλέον ασθενείς. (ένας με C. pneumoniae και 3 με M. pneumoniae) και θεωρήθηκε απλή φορεία. Σε κανένα ασθενή δεν ανιχνεύθηκε Legionella spp.Θετικές καλλιέργειες με Acinetobacter baumannii και Pseudomonas aeruginosa συσχετίστηκαν με παρατεταμένη νοσηλεία και πιο σοβαρή απόφραξη αεραγωγών αντίστοιχα (p=0.030 και 0.031). Με το μοντέλο στατιστικής ανάλυσης «Multiple linear regression analysis» φάνηκε ότι τα αυξημένα λευκοκύτταρα WBC>10000 και CRP>6mg/l συσχετίστηκαν στατιστικά σημαντικά με τις θετικές καλλιέργειες πτυέλων (p=0.014 και 0.001 αντίστοιχα).
Όψεις του Βαγκνερισμού στον Ελληνικό 19ο αιώνα
Authors: Κουρμπανά Στέλλα
Published: September 2021

Με αφετηρία το 1862, οπότε και εμφανίζεται η πρώτη αναφορά στο όνομα του Richard Wagner σε ελληνικό κείμενο (στο τεύχος της 1.3.1862, αρ. 287 του περιοδικού "Πανδώρα") και με συμβολικό όριο το 1902, οπότε ανεβαίνει για πρώτη φορά βαγκνερική όπερα σε ελληνικό θέατρο (ο "Lohengrin" στο Δημοτικό Θέατρο Κέρκυρας τον Δεκέμβριο του 1902), η διατριβή αποπειράται να περιγράψει και να αναλύσει την επιρροή που άσκησε το θεωρητικό και μουσικό έργο του Richard Wagner στην ελληνικό χώρο σε μια εποχή κατά την οποία η ίδια η μουσική του δεν ήταν γνωστή στο ευρύ ελληνόφωνο κοινό παρά μόνο αποσπασματικά. Η επιρροή στη σκέψη, το θεωρητικό έργο, την δημιουργία (λογοτεχνία, μουσική) αλλά και την ίδια τη ζωή σημαντικότατων προσωπικοτήτων της εποχής τοποθετεί τον ελληνικό βαγκνερισμό σε σημαντική θέση στον διεθνή χάρτη των βαγκνερικών σπουδών, καθώς άλλωστε σε κάποια περιπτώσεις η ελληνική συμβολή εκτός από πολύ σημαντική είναι και χρονικώς πρώιμη.
Πολυπολιτισμός και κοινωνική συνοχή
Authors: Ρακκάς Γεώργιος
Published: September 2021

Η παρούσα διατριβή έχει ως αντικείμενο το μεταναστευτικό φαινόμενο και τιςεπιπτώσεις του στην ελληνική κοινωνία, και τις εξετάζει χρησιμοποιώντας ως σημείοαναφοράς τις σχέσεις και τις αντιθέσεις που ξέσπασαν σε μια γειτονιά τουμητροπολιτικού κέντρου της Αθήνας, κατά την πενταετία 2008-2013.Η αναλυτική προσέγγιση ξεδιπλώνεται μέσα από ένα ερμηνευτικό σχήμα πουεξελίσσεται σε ομόκεντρους κύκλους. Στον κάθε έναν από αυτούς αναλύεται τοφαινόμενο σε παγκόσμιο, εθνικό, και σε τοπικό πεδίο, αντίστοιχα.Στο κεφάλαιο 1, αναλύεται η διεθνής διάσταση του φαινομένου, η εξέλιξή τουστους νεώτερους χρόνους, η σχέση του με την παγκοσμιοποίηση, τα χαρακτηριστικάκαι η φυσιογνωμία που αυτό διαμορφώνει στο πλαίσιό της. Μέσα από την ανάλυσητων δύο κύκλων της παγκοσμιοποίησης (τέλη 19 ου - αρχές 20 ου αιώνα / 1980 –σήμερα) γίνεται η απόπειρα δημιουργίας ενός ερμηνευτικού σχήματος πουαποτυπώνει τις λειτουργίες και τις συνέπειες του μεταναστευτικού φαινομένου στονσύγχρονο κόσμο.Στο κεφάλαιο 2 εξετάζονται οι ιδιαιτερότητες που εκδηλώνει το φαινόμενο τηςμετανάστευσης σε ό,τι αφορά στην ελληνική κοινωνία· αναλύονται τα κύματαμετανάστευσης που αφίχθησαν στην Ελλάδα από τις αρχές του 1990 μέχρι τηνδεκαετία του 2010, και αναδεικνύονται οι κοινωνικοοικονομικές τους επιδράσεις.Το μεταναστευτικό φαινόμενο στον Άγιο Παντελεήμονα Αχαρνών, μια περιοχήόπου κατεξοχήν εκδηλώθηκαν προβλήματα και αντιπαραθέσεις γύρω από τηνμετανάστευση, ιδίως μια ορισμένη περίοδο, είναι το αντικείμενο του κεφαλαίου 3.Στις σελίδες του, παρουσιάζονται τα αποτελέσματα μιας εξαετούς επιτόπιας έρευνας,που πραγματοποιήθηκε στην γειτονιά του αθηναϊκού κέντρου μεταξύ του 2008 καιτου 2013.
Τεχνικές υποστήριξης της εξατομίκευσης στο διαδίκτυο
Authors: Μαυρίδου Ευθυμία
Published: September 2021

Η αλματώδης ανάπτυξη του Παγκόσμιου Ιστού Πληροφοριών έχει οδηγήσει στη δημιουργία ενός τεράστιου όγκου πληροφοριών που είναι αδύνατο για τους χρήστες να τον αφομοιώσουν. Ως συνέπεια του παραπάνω φαινομένου, γνωστό και ως «υπερφόρτωση πληροφοριών» (information overload), οι χρήστες δυσκολεύονται να εντοπίσουν την πληροφορία που ανταποκρίνεται στις ανάγκες τους αλλά και να εκτιμήσουν την αξιοπιστία της. Η εξατομίκευση της πληροφορίας σύμφωνα με τις ανάγκες και τα ενδιαφέροντα των χρηστών μπορεί να βοηθήσει στην αποτελεσματικότερη διαχείριση του όγκου και της ποιότητας της απλοποιώντας τη διαδικασία λήψης απόφασης και ως εκ τούτου να επιτυγχάνεται η μέγιστη ικανοποίηση τους. Για το σκοπό αυτό διερευνήθηκαν τεχνικές υποστήριξης της Εξατομίκευσης στο Διαδίκτυο. Παρουσιάστηκε μία τεχνική πρότασης για τη Μαζική Εξατομίκευση προϊόντων που προτείνει στον χρήστη μία διαμόρφωση προϊόντος σύμφωνα με τις «συναισθηματικές» του ανάγκες οι οποίες ορίζονται ως τις ανάγκες του καταναλωτή για ένα συγκεκριμένο προϊόν που καθοδηγούνται από τα συναισθήματα και τη συμπεριφορά του. Η τεχνική βασίστηκε στη χρήση πολλαπλών ταξινομητών ενός ανά σχεδιαστική παράμετρο του προϊόντος η οποία οδήγησε σε αύξηση της ακρίβειας της τεχνικής και έδωσε τη δυνατότητα χρήσης της και για προϊόντα που δεν συμμετείχαν στα δεδομένα εκπαίδευσης. Στη συνέχεια διερευνήθηκαν τεχνικές υποστήριξης της Εξατομίκευσης Υπηρεσιών Ιστού. Συγκεκριμένα, δημιουργήθηκε μία τεχνική ταξινόμησης που έχει ως στόχο να προβλέψει το Πεδίο Εφαρμογής στο οποίο ανήκει η Υπηρεσία Ιστού, δηλαδή κατηγοριοποιεί σημασιολογικά κάθε Υπηρεσία Ιστού σε μια κλάση που αντιπροσωπεύει το Πεδίο Εφαρμογής (domain) της και ταξινομεί τις λειτουργίες της σε οντολογικές έννοιες (ontology concepts) με στόχο την υποστήριξη της αποτελεσματικότερης αναζήτησης και εύρεσης της κατάλληλης υπηρεσίας σύμφωνα με τις ανάγκες του χρήστη. Η τεχνική παρουσίασε υψηλή ακρίβεια ταξινόμησης και υψηλότερη από αντίστοιχες ανταγωνιστικές. Για την υποστήριξη της διάθεσης των Υπηρεσιών Ιστού στο Υπολογιστικό Νέφος (Cloud Computing) αναπτύχθηκε μία μηχανή συμπερασμού (inference engine) για την εκτίμηση της αξιοπιστίας των υπηρεσιών, των παρόχων αλλά και των χρηστών λαμβάνοντας υπόψιν τόσο στατιστικά χρήσης των υπηρεσιών όσο και τη γνώμη των χρηστών (user feedback) δίνοντας έτσι τη δυνατότητα στους χρήστες και τους παρόχους να επιλέξουν σύμφωνα με τις απαιτήσεις τους. Επιπλέον, αναπτύχθηκε μία τεχνική εξατομικευμένων συστάσεων για προσωποποιημένα σχήματα εκπτώσεων που βασίζονται στη φήμη και αξιοπιστία των συμμετεχόντων στο Υπολογιστικό Νέφος.
Η συμβολή της πλευροσκόπησης (medical thoracoscopy) στην αντιμετώπιση αδιαγνώστων υπεζωκοτικών συλλογών
Authors: Χρυσανθίδης Μιλτιάδης
Published: September 2021

Η πλευροσκόπηση ή medical thoracoscopy, έχοντας διαγράψει μια λαπρή κλινική πορεία περισσότερων από 100 χρόνων στη διάγνωση και αντιμετώπιση υπεζωκοτικών και εν γένει ενδοθωρακικών παθήσεων, καταξιώνεται πλέον δίκαια ως η δεύτερη σημαντικότερη ιατρική πράξη της Επεμβατικής Πνευμονολογίας.Πρόκειται για μια σχετικά απλή στη βασική της μορφή διαδικασία, που εκτελείται σε αίθουσα ενδοσκοπήσεων και υπό τοπική αναισθησία. Το διαγνωστικό της δυναμικό στη διερεύνηση υπεζωκοτικών συλλογών αδιευκρίνιστης αιτιολογίας παραμένει υψηλό και συγκρίσιμο με την απόδοσή της σε κακοήθεις πλευρίτιδες και διάχυτο μεσοθηλίωμα. Η σταδιακή επέκταση των ενδείξεων της θωρακοσκόπησης έχει καταστήσει τη μέθοδο βασικό εργαλείο στη φαρέτρα του σύγχρονου πνευμονολόγου, και από την άποψη αυτή οφείλει να ανέλθει στη θέση που δικαιωματικά της αξίζει και στον Ελληνικό χώρο.Με την παρούσα μελέτη, επιχειρήθηκε να εκτιμηθεί η διαγνωστική συνεισφορά της πλευροσκόπησης στην αντιμετώπιση ασθενών που ο συνήθης κλινικο-εργαστηριακός έλεγχος δεν απέδωσε επακριβή δεδομένα, αλλά και να αναλυθούν διάφορες παράμετροι της εφαρμογής της, όπως και οι σημαντικότερες προοπτικές της στο μέλλον.Στη συζήτηση αναφέρονται στοιχεία και δεδομένα από τα θωρακοσκοπικά ευρήματα σε 54 ασθενείς με «ιδιοπαθείς» κατά τον αρχικό κλινικο-εργαστηριακό έλεγχο πλευρίτιδες, καθώς επίσης και από τροποποιήσεις του κλασσικού πλευροσκοπικού εξοπλισμού, όπως η μικρο-θωρακοσκόπηση και η αυτο-φθρορίζουσα θωρακοσκόπηση που δοκιμάστηκαν στο πλαίσιο της μελέτης με εξαιρετικά αποτελέσματα σε 3 και 24 ασθενείς αντίστοιχα. Επιπρόσθετα, προέκυψαν ενθαρρυντικά συμπεράσματα για την αποτελεσματικότητα και την ασφάλεια της θωρακοσκόπησης σε 15 ασθενείς με πλευρίτιδες και πλευρόδεση με εμφύσηση τάλκη, και 22 ασθενείς με αυτόματο πνευμοθώρακα.
Η σημασία του προγραμματισμένου κυτταρικού θανάτου των λεμφοκυττάρων της περιφερικής κυκλοφορίας σε ασθενείς με καρκίνο του παχέος εντέρου
Authors: Σταθάκη Μάρθα
Published: September 2021

Kisspeptin is an antimetastatic agent in some cancers that has also been associated with lymphoid cell apoptosis, a phenomenon favoring metastases. Our aim was to determine the association of kisspeptin with lymphocyte apoptosis and the presence of metastases in colorectal cancer patients. Blood was drawn from 69 colon cancer patients and 20 healthy volunteers. Tissue specimens from healthy and pathological tissue were immunohistochemically analyzed for kisspeptin and endothelial monocyte activating polypeptide II (EMAP-II) expression. Blood EMAP-II and soluble Fas ligand (sFasL) levels were examined by an enzyme-linked immunosorbent assay method. The kisspeptin and EMAP-II expression and secretion levels in the DLD-1 and HT-29 colon cancer cell lines were examined by quantitative real-time polymerase chain reaction, Western analysis and enzyme-linked immunosorbent assay, whereas lymphocyte viability was assessed by flow cytometry. The effect of kisspeptin on the viability of colon cancer cells was examined by MTT [3-(4,5-dimethylthiazol-2-yl)-2,5-diphenyltetrazolium bromide]. Exogenous, synthetic and naturally produced, kisspeptin induces through the G-protein-coupled receptor 54 (GPR54; also known as the kisspeptin receptor) the EMAP-II expression and secretion in colon cancer cell lines, inducing in vitro lymphocyte apoptosis, as verified by the use of an anti-EMAP-II antibody. These results were reversed with the use of kisspeptin inhibitors and by kisspeptin-silencing experiments. Tumor kisspeptin expression was associated with the tumor EMAP-II expression (p < 0.001). Elevated kisspeptin and EMAP-II expression in colon cancer tissues was associated with lack of metastases (p < 0.001) in colon cancer patients. These data indicate the antimetastatic effect of tumor-elevated kisspeptin in colon cancer patients that may be mediated by the effect of kisspeptin on EMAP-II expression in colon cancer tumors in patients with normal serum EMAP-II levels. These findings provide new insight into the role of kisspeptin in the context of metastases in colon cancer patients.
Η προσωπικότητα ως περιουσία ‐ The right of publicity
Authors: Περτσελάκη Μαρία
Published: September 2021

[…] Η παρούσα μελέτη επιχειρεί να εισάγει ένα προβληματισμό και συνάμα μια προτροπή‐υποχρέωση στο νομοθέτη για άμεση ρύθμιση, μια ενημέρωση στο προσβαλλόμενο πρόσωπο για το νέο αναδυόμενο δικαίωμά του και μια προειδοποίηση στον προσβολέα για το πιθανό κόστος των ενεργειών του. Οι πολέμιοι και υποστηρικτές του νέου δικαιώματος μπορεί να διαφωνούν σχετικά με το ρόλο του και την εν γένει αναγκαιότητά του, κανείς όμως δεν μπορεί να αμφισβητήσει τη γενική αλήθεια ότι το δικαίωμα υφίσταται εξαιτίας ορισμένων αναγκών της ίδιας της κοινωνίας, καθώς το δικαίωμα δημοσιότητας διαδραματίζει έναν πολύ κρίσιμο ρόλο, υλοποιώντας την προστασία απέναντι στο «personality merchandising». Ενόψει της σταθερής και συνεχιζόμενης εμπορευματοποίησης της προσωπικότητας ζωτική ανάγκη για μια ελεύθερη κοινωνία αποτελεί η ύπαρξη περιορισμών, άλλως αντίτιμου απέναντι στην εμπορική χρήση της προσωπικότητας του προσώπου. Η προστασία λοιπόν της οικονομικής πλευράς της προσωπικότητας πηγάζει από τη θεμελιώδη διάταξη του άρθρου 2 παρ. 1 Σ εισάγοντας θεμελιώδη αρχή, η οποία διαπνέει όχι μόνο τα συνταγματικά δικαιώματα, αλλά ολόκληρη την ελληνική δικαιική τάξη, το περιεχόμενο της οποίας συνίσταται στη συνολική προστασία του προσώπου και στην υποχρέωση να μην υποβιβάζεται ο άνθρωπος (υποκείμενο) σε αντικείμενο, ήτοι σε απλό μέσο για την εξυπηρέτηση οποιωνδήποτε σκοπών και να μετατρέπεται σε αντικαταστατό τελικά μέγεθος, αλλά να ανάγεται μονάχα σε υποκείμενο του δικαιικού συστήματος και μέσο για την τελείωση της ανθρώπινης αξίας.¹ Όμως, στο χρηματιστήριο της οικονομίας της προσωπικότητας, η τελευταία αποτελεί αγαθό οικονομικά αξιοποιήσιμο και τελικώς αποτιμητό σε χρήμα, καθώς μπορεί κατά άμεσο ή έμμεσο τρόπο να χρησιμοποιηθεί για εμπορικό σκοπό και να οδηγήσει στον πορισμό οικονομικού οφέλους. Καταλύτης λοιπόν στην ως άνω εξισορρόπηση της εμπορευματοποίησης της προσωπικότητας καθίσταται το νέο δικαίωμα, ως το ιδανικότερο μέσο διασφάλισης θεμελιωδών αρχών και αξιών, συνάμα όμως και αποκόμισης οφέλους επί των πτυχών ενός αγαθού, όπως η προσωπικότητα, το οποίο έχει διπλή φύση και αποτελεί μια ενιαία σύνθετη ενότητα οικονομικών και μη εκφάνσεων, οι οποίες αποτελούν προϊόν κατοχής, μονάχα του ιδίου του φυσικού προσώπου.
Συγκριτική μελέτη του μηχανισμού επιβολής και εφαρμογής του νομοθετικού πλαισίου ασφάλειας τροφίμων σε χώρες της ευρωπαϊκής ένωσης
Authors: Γκρίντζαλη Γεωργία
Published: September 2021

Η αυξανόμενη δυσπιστία των πολιτών στις θεσμοθετημένες δομές στον τομέα της ασφάλειας των τροφίμων είχε αναμενόμενα αποτελέσει πεδίο έντονου προβληματισμού για τους νομοθέτες και τους πολιτικούς κι είχε συνδεθεί με μια κρίση εμπιστοσύνης σε επιστημονικό και νομοθετικό επίπεδο. H ασφάλεια των τροφίμων αποτελεί ένα ευαίσθητο πολιτικό και οικονομικό ζήτημα, χωρίς όμως να παραβλέπουμε ότι πρωτίστως αποτελεί ουσιαστικό ζήτημα δημόσιας υγείας. Η παρούσα ερευνητική μελέτη έχει ως αντικείμενο τη συγκριτική μελέτη των μηχανισμών επιβολής και εφαρμογής του νομοθετικού πλαισίου ασφάλειας τροφίμων σε Κράτη-Μέλη της Ευρωπαϊκής Ένωσης, ενώ σκοπός της είναι η διερεύνηση της ομοιόμορφης εφαρμογής του “πακέτου υγιεινής” χρησιμοποιώντας ως πρότυπα τρία (3) Κ-Μ της Ευρωπαϊκής Ένωσης, το Βέλγιο, την Ιρλανδία και την Ελλάδα Το κοινό Ευρωπαϊκό νομοθετικό πλαίσιο για την ασφάλεια των τροφίμων προσπαθεί να παράσχει ένα ενιαίο και αξιόπιστο πλαίσιο προστασίας των Ευρωπαίων καταναλωτών, αφού σε ένα παγκοσμιοποιημένο χώρο η εκπόνηση εθνικών μέτρων δεν είναι αρκετή για να εξασφαλιστεί η αποτελεσματική προστασία των καταναλωτών. H εφαρμογή του “πακέτου υγιεινής” παρουσιάζει μια σχετική ομοιομορφία στα εξεταζόμενα Κ-Μ, με αρκετές διαφορές όμως, λόγω του διαφορετικού πολιτισμικού υπόβαθρου και η πρόκληση που καλούνται να ανταποκριθούν πλέον όλα τα Κ-Μ είναι η εφαρμογή του νέου Κανονισμού για τον επίσημο έλεγχο.
Διερεύνηση βιοχημικών δεικτών φλεγμονώδους αντίδρασης στην συστηματική κυκλοφορία γυναικών με ενδοπυελική ενδομητρίωση
Authors: Νιέρρη Ελένη
Published: September 2021

Κλινικές και μοριακές μελέτες είναι επί του παρόντος ανεπαρκείς ως προς το να προσδιορίσουν την σαφή αιτιολογία τόσο της εγκατάστασης όσο και της εξέλιξης της ενδομητρίωσης. Πρόσφατα, μια σειρά μελετών, διερεύνησε το ρόλο των φλεγμονωδών παραγόντων καθώς και των ανοσολογικών στην πάθηση αυτή.Ο σκοπός αυτής της μελέτης είναι η διερεύνηση του ρόλου των μορίων CD40,CD40L και ADAM8 σε ασθενείς με ενδομητρίωση. Αυτοί οι τρεις δείκτες φλεγμονής μετρήθηκαν στον ορό εβδομήντα έξι (76) γυναικών που λάμβαναν μέρος στη μελέτη μας. Είκοσι – εννέα (29) γυναίκες, μέσης ηλικίας 36.9, (±9.2SD) έτη δεν έπασχαν από ενδομητρίωση και χρησίμευσαν στην μελέτη μας ως ομάδα ελέγχου. Από τις γυναίκες που έπασχαν από την ενδομητρίωση, δεκαπέντε(15) ήταν σταδίου I-II και τριάντα δύο (32) σταδίουs III-IV. Κάναμε την συγκεκριμένη μελέτη προσδοκώντας να αποδείξουμε ότι η αυξημένη έκφραση τωνCD40, CD40L και ADAM8 σε ασθενείς με ενδομητρίωση αποδεικνύει τον φλεγμονώδη-αυτοάνοσο χαραχτήρα της ενδομητρίωσης. Στην μελέτη μας, δενδιαπιστώθηκαν διαφορές στα επίπεδα του ορού, των CD40, ADAM 8, CD40Lανάμεσα στις δύο ομάδες. Το στάδιο της ενδομητρίωσης δεν δείχνει να επηρεάζει τα επίπεδα του ορού των CD40, ADAM 8, CD40L. Η δυσκολία στη μελέτη μας ήταν ότι η έλλειψη βιβλιογραφικών δεδομένων δεν επέτρεπε την σύγκριση των αποτελεσμάτων μας με αυτά άλλων παρόμοιων μελετών. Περεταίρω έρευνες χρειάζονται για να διαλευκανθεί ο ρόλος των παραγόντων φλεγμονώδους διεργασίας στην παθογένεια της ενδομητρίωσης
Η κλινική σημασία της μοριακής σταδιοποίησης στον καρκίνο του παχέος εντέρου
Authors: Αγγέλη Χρυσάνθη
Published: September 2021

Ο καρκίνος του παχέος εντέρου (ΚΠΕ) αποτελεί μια από τις συχνότερες μορφές καρκίνου στον Δυτικό κόσμο. Παρά τις εξελίξεις στην θεραπευτική αντιμετώπιση της νόσου, τόσο με τη βελτίωση των χειρουργικών τεχνικών όσο και με την εφαρμογή νεότερων προ- και μετεγχειρητικών θεραπειών, η πενταετής επιβίωση κυμαίνεται ευρέως από 90 έως 10% ανάλογα με το στάδιο της νόσου.Η πρόγνωση των ασθενών με ΚΠΕ βασίζεται κυρίως στο στάδιο και την ανατομική έκταση της νόσου όπως αυτά καθορίζονται από το σύστημα ΤΝΜ. Ο ΚΠΕ όμως αποτελεί μια ετερογενή, πολυπαραγοντική, νοσολογική οντότητα και αυτό αποδεικνύεται από το γεγονός ότι όγκοι ίδιου σταδίου όπως και όγκοι ιστολογικά πανομοιότυποι μπορεί να εμφανίζουν διαφορετική πρόγνωση και απάντηση στην θεραπεία.Στο σημείο αυτό φαίνεται πως η μοριακή βιολογία έρχεται να διαδραματίσει σημαντικό ρόλο στον καθορισμό και την εξατομίκευση της πρόγνωσης της νόσου και της ανταπόκρισης στη θεραπεία. Ολοένα και περισσότερα στοιχεία υποστηρίζουν ότι καρκινικά κύτταρα είναι παρόντα στο περιφερικό αίμα ασθενών με συμπαγείς όγκους. Η έγκαιρη ανίχνευση της παρουσίας μικρομεταστάσεων στο περιφερικό αίμα δίνει τη δυνατότητα στην επικουρική θεραπεία να προσφέρει το μέγιστο δυνατό αποτέλεσμα αφού έχει αποδειχτεί ότι η επιτυχία αυτής στηρίζεται στην εκρίζωση της μικρομεταστατικής νόσου πριν την εμφάνιση κλινικά επίσημης μετάστασης. Η τεχνική PCR παρέχει τη δυνατότητα ανίχνευσης καρκινικών κυττάρων σε δείγματα περιφερικού αίματος με μεγάλη αποτελεσματικότητα. Στην παρούσα εργασία μελετήθηκαν τα mRNA τριων καρκινικών δεικτών, του καρκινοεμβρυϊκού αντιγόνου (CEA), της κυτοκερατίνης 20(CK20) και του επιδρεμικού αυξητκού παράγοντα (EGFR). Η multiplex RT-PCR παρέχει τη δυνατότητα ταυτόχρονης ανίχνευσης των δεικτών CEA, CK20 και EGFR στο περιφερικό αίμα ασθενών με ΚΠΕ. Μελετήθηκε η θετική ανίχνευση των δεικτών σε σχέση με τα κλινικά χαρακτηριστικά και την συνολική επιβίωση των ασθενών. Τα ποσοστά των θετικών ανιχνεύσεων των δεικτών στα δείγματα των ασθενών ήταν υψηλότερα σε σχέση με αυτά στα δείγματα των υγιών εθελοντών. Η συσχέτιση του αριθμού των θετικών ανιχνεύσεων τόσο με το στάδιο της νόσου όσο και με τα επίπεδα της πρωτεϊνης CEA του ορρού βρέθηκε να είναι στατιστικώς σημαντική. Η ανάλυση της επιβίωσης ανέδειξε σημαντικές διαφορές στην επιβίωση των διαφορετικών ομάδων των ασθενών όπως αυτές διαμορφώθηκαν με βάση τον αριθμό των θετικών ανιχνεύσεων για τα mRNA των δεικτών CEA, CK20 και EGFR.Το γεγονός αυτό αποδεικνύει ότι η ανίχνευση των mRNA των δεικτών CEA, CK20 και EGFR σε μια και μόνη αντίδραση μέσω της multiplex RT-PCR θα μπορούσε να έχει σημαντική κλινική αξία για την έγκαιρη ανίχνευση υπολειπόμενης νόσου, την εντόπιση των ασθενών με αυξημένη πιθανότητα εμφάνισης υποτροπής και την γενικότερη παρακολούθηση ασθενών με ΚΠΕ.
Ανίχνευση και αξιολόγηση του φρουρού λεμφαδένα σε καρκίνο ενδομητρίου πρώιμου σταδίου
Authors: Μπηλιάτης Ιωάννης
Published: September 2021

Σκοπός: Να υπολογίσουμε το ποσοστό ανίχνευσης, την ευαισθησία αλλά και την αρνητική προγνωστική αξία της μεθόδου του φρουρού λεμφαδένα σε ασθενείς με καρκίνο του ενδομητρίου.Μέθοδος: Mεταξύ 2010 και 2014 ασθενείς με καρκίνο του ενδομητρίου που παρουσιάστηκαν στην 1η Πανεπιστημιακή γυναικολογική κλινική υπεβλήθησαν σε υπο-ορογόνια έγχυση μπλε σκιαγραφικού κατά τη διάρκεια υστερεκτομής. Το χειρουργείο πραγματοποιήθηκε σε κάθε περίπτωση από την ίδια ομάδα δύο γυναικολόγων ογκολόγων και ενός ειδικευομένου. Όλες οι απαραίτητες κλινικοπαθολογικές πληροφορίες από τους ασθενείς κατεγράφησαν προοπτικά. Οι φρουροί λεμφαδένες που ανιχνεύθηκαν, εξαιρέθηκαν και στάλθηκαν προς εξέταση ξεχωριστά. Σε όλες τις περιπτώσεις ακολούθησε συστηματική αμφοτερόπλευρη λεμφαδενεκτομή. Απλές στατιστικές μέθοδοι χρησιμοποιήθηκαν για τον υπολογισμό της ευαισθησίας και της αρνητικής προγνωστικής αξίας της μεθόδου.Αποτελέσματα: Πενήντα τέσσερις ασθενείς δέχθηκαν να λάβουν μέρος στη μελέτη. Τουλάχιστον ένας λεμφαδένας ανιχνεύτηκε σε 46 από αυτές δίνοντας ένα ποσοστό ανίχνευσης 85.2%. Αμφοτερόπλευρη ανίχνευση επιτεύχθηκε μόνο σε 31 γυναίκες (57.6%). Ό μέσος αριθμός φουρων λεμφαδένων που εξαιρέθηκε ήταν 2.6 ανά ασθενή και το πιο συχνό σημείο ανίχνευσης αυτών ήταν η περιοχή της έξω λαγονίου αρτηρίας και φλέβας σε ποσοστό 66%. Έξι ασθενείς βρέθηκαν με θετικό λεμφαδένα και σε 5 αυτός ήταν και ο φρουρός λεμφαδένας, δίνοντας μια ευαισθησία στην ανίχνευση μεταστατικής νόσου στο 83.3% και μια αρνητική προγνωστική αξία στο 97.5%. Το συνολικό ποσοστό ανίχνευσης βελτιώθηκε σημαντικά μετά τα πρώτα 15 περιστατικά αλλά δεν συνέβη το ίδιο με το ποσοστό αμφοτερόπλευρης εντόπισης.Συμπέρασμα: Τα αποτελέσματα της μελέτης μας είναι σε συμφωνία με άλλες μελέτες σχετικές με το φρουρό λεμφαδένα στον καρκίνο του ενδομητρίου και ενισχύουν τη θέση της μεθόδου στην αντιμετώπιση τέτοιων ασθενών. Στην σημερινή εποχή, που υπάρχουν ερωτηματικά για την καταλληλόλητα της συστηματικής πυελικής λεμφαδενεκτομής για τον καρκίνο του ενδομητρίου, πιστεύουμε ότι η μέθοδος του φρουρού λεμφαδένα είναι μια άριστη εναλλακτική πρόταση που θα πρέπει να χρησιμοποιείται μόνο σε εξειδικευμένα κέντρα και κάτω από αυστηρά κριτήρια επιλογής ασθενών.
Μεταφορά εκπαιδευτικής και κοινωνικής πολιτικής στην Ευρώπη
Authors: Λεμπέση Γεωργία-Ελένη
Published: September 2021

Η παρούσα διατριβή ασχολείται με την έρευνα της μεταφοράς πολιτικών για την ισότητα των φύλων από το επίπεδο της Ε.Ε. στο επίπεδο του ελληνικού σχολείου.Επικεντρωθήκαμε σε δύο στοιχεία: στη διερεύνηση του περιεχομένου πολιτικής που μεταφέρεται από την Ε.Ε. στο ελληνικό συγκείμενο και στη διερεύνηση του νοήματος που αποδίδουν οι εκπαιδευτικοί σε προγράμματα για τα φύλα που εφάρμοσαν ή εφαρμόζουν στη δευτεροβάθμια εκπαίδευση. Στόχος μας ήταν να αναδειχθούν τα χαρακτηριστικά της πολιτικής που εν τέλει παράγεται στο πεδίο μέσω: πρώτον της μεταφοράς πολιτικής και δεύτερον της νοηματοδότησης από τους εκπαιδευτικούς. Θεωρούμε ότι με την ενασχόληση μας με τη μελέτη της μεταφοράς και της ερμηνείας των πολιτικών από τους εφαρμοστές στο πεδίο της πολιτικής αυτής (εκπαιδευτικούς) μπορούμε να δώσουμε μία εικόνα της εφαρμογής ευρωπαϊκών πολιτικών στο μικρό επίπεδο.Η ερευνητική διαδικασία ολοκληρώθηκε σε δύο φάσεις με τη χρήση ποιοτικής μεθοδολογίας. Αρχικά αναζητήθηκαν, επιλέχθηκαν και αναλύθηκαν προγράμματα που περιλαμβάνουν στην στοχοθεσία τους την ισότητα των φύλων στη δευτεροβάθμια εκπαίδευση (προγράμματα που χρηματοδοτήθηκαν από το ΕΠΕΑΕΚ ΙΙ και Προγράμματα Σχολικών Δραστηριοτήτων και Σταδιοδρομίας) και μετέπειτα, μέσω ημιδομημένων συνεντεύξεων και παρατήρησης, εστιάσαμε στους εκπαιδευτικούς που εφάρμοσαν/όζουν τα προγράμματα αυτά.Σύμφωνα με τα δεδομένα της μελέτης, παρατηρούμε δύο τύπους μεταφοράς: την υποχρεωτική μεταφορά (προγράμματα ΕΠΕΑΕΚ ΙΙ) και την εθελοντική μεταφορά καθοδηγούμενη από μια ανάγκη.Πολλοί στόχοι των ευρωπαϊκών πολιτικών δεν μεταφέρθηκαν στο πεδίο καθώς δεν προέκυψε η διαπραγμάτευση τους στα πλαίσια της διαντίδρασης των συμμετεχόντων ούτε κατά τη φάση της επιμόρφωσης στα προγράμματα που προσφερόταν ούτε κατά τη φάση της εφαρμογής προγραμμάτων. Η νοηματοδότηση της ισότητας ως θεματικής των υπό μελέτη προγραμμάτων σχετίζεται αρκετά με τον κόσμο της εκπαίδευσης (πχ τα κορίτσια είναι καλές μαθήτριες άρα δεν υπάρχει ανάγκη προγραμμάτων για την ισότητα των φύλων) και τη βελτίωση των σχέσεων των φύλων στο σχολείο. Παρατηρήθηκε ασυνέχεια των πολιτικών καθώς οι εκπαιδευτικοί δεν αντιλήφθηκαν τη συγκεκριμένη στόχευση των ευρωπαϊκών προγραμμάτων ούτε τη πρόθεση περί διάχυσης.Ωστόσο οι εκπαιδευτικοί στόχευσαν στην ευαισθητοποίηση των μαθητών/τριων σε σχέση με τα παραδοσιακά έμφυλα στερεότυπα ιδιαίτερα σε αγροτικές περιοχές και χρησιμοποίησαν τη μεθοδολογία και τα εργαλεία των προγραμμάτων. Έτσι καταλήγουμε στο ότι υπήρξε κάποια επιρροή στο πεδίο σε σχέση με την ευαισθητοποίηση μαθητών και εκπαιδευτικών αλλά δεν προέκυψε μεταφορά των ευρωπαϊκών πολιτικών σχετικά με την ισότητα των φύλων.
Aνάπτυξη και εφαρμογή εργαλείου λήψης αποφάσεων για την ορθολογική διαχείριση των αστικών στερεών αποβλήτων στο πλαίσιο της στρατηγικής εκμηδένισης απορριμμάτων
Authors: Καρκανιάς Χρήστος
Published: September 2021

Στόχος της παρούσας διατριβής είναι ο σχεδιασμός ολοκληρωμένου συστήματος διαχείρισης αστικών στερεών αποβλήτων σε τοπικό επίπεδο (Τοπικό Σχέδιο Διαχείρισης Απορριμμάτων). Για το σκοπό αυτό, αναπτύχθηκε μεθοδολογικό εργαλείο που αποτελεί και το μέσο για την επιλογή των βέλτιστων μεθόδων διαχείρισης απορριμμάτων. Η εργασία απαρτίζεται από τρεις ενότητες που περιλαμβάνουν: α) την αποτύπωση της υφιστάμενης κατάστασης αναφορικά με τη διαχείριση των αστικών στερεών αποβλήτων στην Ελλάδα και στην Ευρωπαϊκή Ένωση, β) την παρουσίαση του μεθοδολογικού πλαισίου βάσει του οποίου πραγματοποιείται ο σχεδιασμός του συστήματος διαχείρισης απορριμμάτων και γ) την αξιολόγηση των αποτελεσμάτων εφαρμογής του εργαλείου λήψης αποφάσεων. Η αποτύπωση της υφιστάμενης κατάστασης πραγματοποιείται με την παρουσίαση του νομοθετικού πλαισίου αναφορικά με τη διαχείριση των απορριμμάτων, καθώς και την καταγραφή της ποσότητας των παραγόμενων απορριμμάτων και των μεθόδων διαχείρισής τους που εφαρμόζονται σήμερα στην Ελλάδα και την Ευρωπαϊκή Ένωση. Στη συνέχεια παρουσιάζεται το μεθοδολογικό πλαίσιο και συγκεκριμένα το εργαλείο λήψης αποφάσεων. Το εργαλείο βασίστηκε στη ανάπτυξη μαθηματικών συναρτήσεων για τον υπολογισμό της ποσότητας των απορριμμάτων, την εκτίμηση του αποτυπώματος άνθρακα και τη βελτιστοποίηση του υφιστάμενου συστήματος αποκομιδής απορριμμάτων με σκοπό την αξιολόγηση των προτεινόμενων μεθόδων διαχείρισης. Κατά το σχεδιασμό του εργαλείου λήψης αποφάσεων μελετήθηκαν οι εναλλακτικές μέθοδοι διαχείρισης απορριμμάτων βάσει της σχετικής ιεραρχίας που έχει θεσπιστεί από την Ευρωπαϊκή Ένωση. Η αξιολόγηση των προτεινόμενων μεθόδων πραγματοποιήθηκε με την κατάρτιση σεναρίων εφαρμογής με χρονικό ορίζοντα 20 ετών. Στην τρίτη και τελευταία ενότητα παρουσιάζονται τα αποτελέσματα που προήλθαν από την αξιολόγηση των επιδόσεων των επιμέρους μεθόδων στους διάφορους τομείς της έρευνας. Στο πλαίσιο αυτό εντάσσονται και τα αποτελέσματα που αφορούν στον εντοπισμό των δυνατών και αδύνατων σημείων, των ευκαιριών και των απειλών κατά την εφαρμογή των μεθόδων. Η αξιολόγηση των αποτελεσμάτων παρέχει τη δυνατότητα επιλογής του βέλτιστου συστήματος/συστημάτων διαχείρισης λαμβάνοντας υπόψη δύο κριτήρια: το οικονομικό και το περιβαλλοντικό. Το οικονομικό κριτήριο αφορά στην ιεράρχηση των μεθόδων με βάση τη μείωση του κόστους διαχείρισης, ενώ το περιβαλλοντικό αναφέρεται στη μείωση του αποτυπώματος άνθρακα.
Μεταβολές των θυρεοειδικών ορμονών στο οξύ έμφραγμα του μυοκαρδίου
Authors: Λυμβαίος Ιωάννης
Published: September 2021

Θυρεοειδική ορμόνη και ανάκτηση της καρδιακής λειτουργίας σε ασθενείς μεοξύ έμφραγμα του μυοκαρδίου: μια ισχυρή συσχέτιση;Η παρούσα μελέτη διερεύνησε κατά πόσο οι αλλαγές στην ορμόνη τουθυρεοειδούς (Θ) στο πλάσμα συνδέεται με την ανάκτηση της καρδιακήςλειτουργίας σε ασθενείς με οξύ έμφραγμα του μυοκαρδίου (ΟΕΜ).Προηγούμενες πειραματικές μελέτες υποστηρίζουν πιθανή εμπλοκή της THστην μετα-ισχαιμική αποκατάσταση της καρδιακής λειτουργίας.Στη μελέτη έλαβε μέρος ένα σύνολο 47 ασθενών με ΟΕΜ και έγκαιρηθεραπεία επαναιμάτωσης. Η καρδιακή βλάβη μετρήθηκε από τη μέγιστη τιμήCKMB(κρεατινίνη κινάση), και η καρδιακή λειτουργία εκτιμήθηκευπερηχογραφηματικά, με προσδιορισμό του κλάσματος εξωθήσεως τηςαριστερής κοιλίας (LVEF%). Ανάκτηση της λειτουργίας (ΔEF%) υπολογίστηκεως η διαφορά του% LVEF μεταξύ 48 ωρών και 6 μηνών, μετά από οξύέμφραγμα του μυοκαρδίου. Η ολική τριϊωδοθυρονίνη (Τ(3)), η θυροξίνη (Τ(4)),και η TSH μετρήθηκαν στο πλάσμα σε διάφορα χρονικά σημεία (24 ώρες, 48ώρες, 5 ημέρες, και 6 μήνες).Μια σημαντική συσχέτιση μεταξύ LVEF% και T (3) (r = 0,5, P = 0.0004)βρέθηκε νωρίς μετά AMI (48 ώρες), ενώ δεν παρατηρήθηκε συσχέτιση μεταξύτης CKMB και Τ (3) (r = -0.04, P = 0,81). Μια ισχυρή συσχέτιση βρέθηκεμεταξύ ΔEF% και T (3) (r = 0,64, P = 10 (-6)) στους 6 μήνες μετά το οξύέμφραγμα του μυοκαρδίου. Επιπλέον, πολυπαραγοντική ανάλυσηπαλινδρόμησης αποκάλυψε ότι η T (3) σε 6 μήνες (r = 0,64, r (2) = 0,41, P =10 (-6)) ήταν ανεξάρτητος προγνωστικός παράγοντας της ανάκτησης τηςκαρδιακής λειτουργίας.Οι αλλαγές στα επίπεδα Τ (3) στο πλάσμα συσχετίζονται στενά με την πρώιμηκαι την όψιμη ανάκτηση της καρδιακής λειτουργίας μετά από ΟΕΜ. T (3)επίπεδα σε 6 μήνες φαίνεται να αποτελούν ανεξάρτητο προγνωστικόπαράγοντα της όψιμης καρδιακής αποκατάστασης.